Rijeka je pobijedila Hajduk 2:0 u derbiju 26. kola HT Prve HNL i preuzela drugo mjesto na ljestvici.

Domaćini su dominirali cijelim susretom i zasluženo odnijeli pobjedu, koja je mogla biti i veća da Posavec nije bio raspoložen.

Strijelci za Rijeku bili su Čolak u 61. i Gorgon iz kaznenog udarca u 72. minuti.

RIJEKA - HAJDUK 2:0 (61` Čolak, 72` Gorgon (11m))

Rijeka, Stadion Rujevica

Sudac: Damir Batinić (Osijek)

Pomoćnici: Goran Pataki (Đakovo) i Marjan Tomas (Osijek)

VAR sudac: Igor Pajač (Sv. Ivan Zelina)

AVAR: Igor Krmar (Zagreb)

HAJDUK: Posavec - Radić, Dimitrov, Mujakić - Juranović, Barry, Jradi, Tahiraj - Caktaš - Jairo, Kreković

Klupa: Ljubić, Simić, Jakoliš, Eduok, Blagaić, Jurić, Vučur, Dolček, Čolina, Vušković

RIJEKA: Pandur - Capan, Galović, Smolčić - Raspopović, Halilović, Lepinjica, Štefulj - Andrijašević - Gorgon, Čolak

Klupa: Nwolokor, Murić, Pavičić, Yateke, Escoval, Tomečak, Iglesias, Čeliković, Lončar

TIJEK SUSRETA

90+5` Utakmica je završila.

90` Igrat će se pet minuta sudačke nadoknade.

90` Posljednja izmjena kod domaćina. Iz igre će Andrijašević, a u igru Escoval.

90` Bijeli su sada imali prvu priliku na utakmici, ali Pandur je obranio pokušaj Jaira i sačuvao svoju mrežui netaknutom.

87` Obje ekipe posljednjih minuta djeluju kao da čekaju posljednji sučev zvižduk.

83` Druga izmjena u redovima Rijeke. Iz igre je izašao Gorgon, a u igru ušao Lončar.

82` Još jedna velika prilika za domaćine. Čolak je "zavaljao" Posavca, ali Jakoliš je blokirao njegov udarac.

81` Rijeka je tek sada napravila prvi prekršaj u drugom poluvremenu.

76` Prva izmjena kod domaćina. Iz igre će Halilović, a u igru Pavičić.

74` Posljednja izmjena kod Hajduka. Ulazi Blagaić umjesto Jradija.

72` Gorgon je precizan i Rijeka vodi 2:0.

70` Caktaš je igrao rukom u šesnaestercu i Batinić je nakon pregleda snimke dosudio kazneni udarac za domaćine i dao žuti karton Hajdukovom kapetanu.

66` Sjajan udarac Štefulja, ali Posavec opet brani. To je bio već 15. udarac Rijeke.

63` Druga zamjena u redovima Bijelih. Iz igre izlazi Kreković, a ulazi Eduok.

61` Gol za Rijeku. Gorgon je poslao dugu loptu za Čolaka, Posavec prvo brani, ali lopta ostaje kod Čolaka i Rijekin napadač zabija za vodstvo. VAR soba je provjeravala je li bilo igranja rukom, ali pogodak je priznat.

59` Žuti karton za Marina Jakoliša zbog prekršaja. Jakoliš neće moći igrati sljedeću utakmicu.

57` Nova velika prigoda za domaćine. Andrijašević je prošao Radića i puicao, ali Posavec je ponovno na mjestu.

52` Prva izmjena u redovima Hajduka. Iz igre će Tahiraj, koji je danas bio poprilično loš, a u igru će Marin Jakoliš.

49` Katastrofalna reakcija Hajdukovih igrača omogućila je prostor Gorgonu, koji upućuje dobar udarac, ali Posavec sjajno brani.

48` Velika prilika za Rijeku. Čolak je zaobišao Dimitrova i vrhom kopačke uputio udarac, ali Posavec brani.

46` Počelo je drugo poluvrijeme.

45` Batinić je odsvirao kraj, neće biti nadoknade u prvom poluvremenu.

45` Halilović je sada prošao Tahiraja kao da ga nema i gađao suprotni donji kut Posavčevog gola, ali lopta odlazi pored vratnice.

42` Drugi žuti karton za domaćine, a dobio ga je Capan zbog prekršaja na Jradiju.

41` Dimitrov se poskliznuo ispred svog šesnaesterca, Čolak je došao do lopte i pokušao pronaći Gorgona drugoj strani, ali Bugarin presijeca dodavanje i lopta završava u rukama Posavca.

37` Žuti karton za Mujakića zbor prekršaja na Andrijaševiću.

35` Još jedna velika prilika za Rijeku. Ovoga puta Andrijašević je pucao iz blizine, ali lopta odsjeda na vratnici.

34` Gorgon prijeti iz slobodnog udarca, ali njegov šut odlazi malo preko gola.

32` Offside zamka Hajdukove obrane nije uspjela, ali Čolak puca preko gola.

30` Žuti karton za Raspopovića zbog preoštrog starta na Tahiraju.

25` Velika šansa za Rijeku. Domaćini su izgirali obranu Bijelih, Čolak je prošao po desnoj strani i pronašao Gorgona u šesnaestercu čiji udarac odsjeda na gredi. U nastavku akcije Halilović gađa bliži kut Posavca, ali Hajdukov vratar to brani.

21` Jairo dobro prolazi po lijevoj strani, ali domaći braniči ga zatvraju i Brazilac griješi u dodavanju. Bit će samo gol aut za Rijeku.

20` Jradi je dao dobru loptu Tahiraju u prostor, ali on je loše prima i zatim upućuje centaršut ravno u ruke vratara.

18` Štefulj puca s velike udaljenosti, a njegov udarac odlazi visoko iznad gola.

16` Igrači Hajduka djeluju mlitavo i neorganizirano za sada, Riječani dobivaju većinu duela.

13` Rijeka ima inicijativu na početku utakmice i za sada djeluje opasnije u napadu.

9` Prva opasnost na utakmici pred Hajdukovim golom. Bijeli su loše pokrili prostor na rubu šesnaesterca, lopta dolazi do igrača Rijeke, ali njegov volej odlazi preko gola.

5` Obje momčadi se na početku brane u visokom presingu i često možemo vidjeti duge lopte iz zadnje linije.

1` Utakmica je počela.